PATVIRTINTA

 Koncertinės įstaigos valstybinio pučiamųjų

 instrumentų orkestro „Trimitas“ vadovo

 2020 m. sausio 29 d. įsakymu Nr. 1V-08

**APTARNAVIMO SKYRIAUS VALYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Aptarnavimo skyriaus valytojas yra darbininkų grupės darbuotojas.

2. Pareigybės lygis – D.

# II SKYRIUS

# SPECIALŪS REIKALAVIMAI ŠIAS PAREIGAS EINANČIAM DARBUOTOJUI

2. Darbuotojas einantis šias pareigas, turi atitikti šiuos specialius reikalavimus:

2.1. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;

2.2. išmanyti plovimo ir dezinfekcijos priemonių paskirtį, koncentraciją ir vartojimo būdus;

2.3. išmanyti elektros prietaisų, mechanizuotų valymo instrumentų ir mechanizmų veikimo principus ir naudojimo tvarką;

2.4. gebėti savarankiškai planuoti ir organizuoti savo veiklą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

3. Šias pareigas einantis darbuotojas vykdo šias funkcijas:

3.1. kiekvieną dieną šlapiu būdu valo patalpų grindis, grindjuostes; nuo baldų, palangių nuvalo dulkes, laisto ir prižiūri gėles;

3.2. kiekvieną dieną valo įėjimo su stiklu duris į kabinetus, į koridorius, bei į kitas tarnybines patalpas;

3.3. minkštus baldus valo dulkių siurbliu, o profilaktiškai – tam skirtomis specialiomis priemonėmis;

3.4. išvalo langus iš vidaus ir tuos langus, kurie atsidaro iš dviejų pusių, valo žaliuzes;

3.5. kasdien valo sanitarinius mazgus, praustuvus tam skirtomis valymo priemonėmis ir išplauna cheminėmis medžiagomis;

3.6. kasdien išneša šiukšles ir kartą per mėnesį išplauna šiukšlių dėžes;

3.7. laikosi darbų saugos reikalavimų darbo vietose;

3.8. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.9. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)